A műemlékvédelmi jog múltja és jövője
A tárgyat oktató szervezeti egység: Jogtörténeti Tanszék
A tantárgy oktatója: Dr. Völgyesi Levente
kredit:  2	félév:
2	óratípus: 
gyak.	óraszám:
N: 2	előhallgatás: 
–	számonkérés: 
beszámoló	

A tantárgy tartalma: 
A tárgy célja, hogy bemutassa az integrált örökségvédelem jogintézményeinek egyes elemeit és történeti fejlődésüket. A műemléki terminológia és jelentésváltozásainak nemzetközi összehasonlító bemutatását követően a műemlékvédelem egyetemes jogtörténetének ismertetése következik a reneszánsz kor egyedi műemlékvédő intézkedéseitől kezdve a felvilágosodás és romantika korának társadalmi mozgalmain át egészen az átfogó nemzeti műemléki jogszabályokig. A huszadik századi történelem folyamán a hangsúly a nemzetközi összefogás fontosságára tevődik. A műemlékvédelem magyarországi történetében ez első jelentős lépés a reformkori társadalmi szerveződés megjelenése. A neoabszolutizmussal megjelenő osztrák állami szerepvállalást a lassan kibontakozó magyar nemzetállam műemlékvédelmet törvényi szintre elemelő és annak közigazgatását megszervező korszak váltja fel. A huszadik századi magyar történelem viharos évtizedei a műemlékvédelemben is jelentős változásokat hoznak, amelyek bemutatására külön fejezetet szentel a kurzus.
Az előadássorozat második logikai egysége az örökségvédelmi igazgatás hatályos nemzetközi és magyar szabályozására helyezi a hangsúlyt, kiemelve az épített örökség, a régészet és a műtárgyfelügyelet feladatköreit. A záró előadás az állami tulajdonú műemlékek fenntartási, hasznosítási és kezelési problémáinak bemutatása mellett felhívja a figyelmet a társadalmi szerepvállalás fokozódó jelentőségére.

Kötelező Tananyag: 
Völgyesi Levente (szerk.): Kulturális örökségvédelmi jog Magyarországon, Rejtjel Kiadó, Budapest, 2010.